ANTERIORMENTE
Eu, Moiraine Sedai, xuro honrar e obedecer a Siuan Sanche.
Cando quedas sen o Poder Único,
o teu corpo xa non parece teu.
Non tes razóns para confiar.
Regalareiche un soño.
Egwene? Onde está?
Tena Ishamael.
Non hai nada para ti fóra desta cela, Egwene.
Se queredes rescatala,
tendes que aprender a abrir isto.
Teno que pór unha muller.
Non se pode romper.
Chámome Aviendha.
Temos que liscar xa.
Perrin Aybara.
Gústache bailar?
Ji'e'toh, dicimos os Aiel.
Salváchesme.
- Onde imos agora? - A Falme.
Mat?
Ishamael.
Ten a Egwene en Falme.
Pois imos.
Mat, matas a Rand.
Vino.
Síntoo. Non podes marchar.
A Sede Amyrlin está en Cairhien,
e quere unha audiencia contigo.
20 ANOS ANTES
- Cres que lles gustarei? - A ver se che gustan eles a ti.
- Si? - Meu pai é xenial e bo,
pero é despistado e pouco preciso.
E miña irmá tamén, pode ser moi...
Non imos a Cairhien se non queres.
Non os vexo desde antes da guerra,
- e como rematou... - Non é iso.
Que pasa, logo?
É que...
Co tema da guerra,
é difícil pensar nun futuro fóra destas paredes.
E cando penso en nós,
onde remataremos,
non nos vexo nesta Torre
coa vestimenta e os aneis.
Entón onde?
Pois... nunha cabana de bambú,
no río, coma a que tiñamos meu pai e mais eu.
E serei unha pescadora?
Serías unha pescadora malísima.
Pescaches algunha vez, señorita?
Igual si.
Non estaremos aquí para sempre.
Pasaremos o tempo necesario,
e falaremos coa herdeira ao trono de Andor e co rei de Altara...
e retirarémonos.
Dilo de verdade?
Si.
Pero serás a miña pescadora.
Gitara Sedai, a Amyrlin envíanos novas.
A guerra rematou.
Os Aiel retíranse.
Que foi? Que pasa?
Ves algo?
O Dragón.
O Dragón volveu nacer.
Síntoo.
Unha predición?
Está pasando agora.
O neno está deitado na neve
e chora coma a tormenta.
Queima coma o sol!
Non o contedes, irmás.
Atopade o Dragón Renacido...
e preparade a todo o mundo para seguilo.
Gitara?
A RODA DO TEMPO
Madre.
Déixanos, filla.
Non é unha ameaza.
Estarei fóra, Madre.
Por que non mo dixeches?
Por que non dixeches que te neutralizaran?
Seis meses escribíndonos, Moiraine,
e non falaches desta...
desta violación.
Que máis che contou Lan?
Que ías deixar que Alanna se vinculase con el...
sen o seu permiso.
Contoullo, sabes?
Que atopaches o Dragón.
Por que estás aquí, Siuan?
Levas 20 anos con esta responsabilidade.
Deches todo o que tiñas.
A partir de agora, estou ao teu lado.
É hora de que coñeza a Rand al'Thor.
- Mete a camisa. - Que quere a Sede Amyrlin?
É unha proba?
Vin o que lle fixo ao que dixo que era o Dragón.
Por que liscaches do Ollo do Mundo
- e te agochaches? - Para protexer a quen quero.
Non sexas egoísta.
Naciches para protexer o mundo
e os seus habitantes,
non só a quen queres.
Escóitame.
A Amyrlin é moi lista.
É boa muller.
E é de orixes máis humildes ca ti.
Sabe Moiraine que fas isto?
Existe, ante todo, unha regra para ser un home.
Veña o que veña,
afróntalo ergueito.
Pon isto.
Dáme a espada.
A garza atravesa o aire.
Aprendiches técnicas.
Aprendín algunhas cousas.
Queda coa espada.
Se a Amyrlin che ten medo, non será pola espada.
Se vas usar unha das técnicas,
usa Gato no patio.
As costas rectas,
músculos relaxados,
coma se te pendurasen pola cabeza.
Veña.
Espérate a Amyrlin.
Chamáchesme, Madre, e vin.
Estou preparado.
De verdade, rapaz?
Vexo que Lan te preparou.
Que máis che dixo?
Que non es como pareces.
Case ninguén o é.
Neste mundo é de sabios ocultar a túa verdade.
Pero non para nós,
hoxe non.
Teño preguntas que facer.
Sé sincero.
E despois que?
Benvido a Falme.
Quen es?
Como cheguei aquí?
Iso é un segredo.
Síntoo, pero quen es ti?
Non vou mentir. Pensei que serías máis sorprendente.
Pero gústame que me devolvan favores.
É un soño?
Non, estás esperto.
Tal e como se comportan, parece que son Seanchan desde sempre,
e non desde hai só uns meses.
Por que non loitan?
Como?
Contra que?
Veña, eses soldados van para o palacio.
- Buscaremos a Egwene... - Non.
Probamos da túa forma.
Dixeches que un ogier ía con Perrin, non si?
Agora escóitame e fai o que che diga.
Ter unha damane é un recoñecemento pola vosa colaboración
e un investimento para o voso futuro no imperio.
Estade orgullosas.
Poucas conseguen levar o brazalete.
Menos aínda conseguen crear un vínculo coa damane.
Algunha das damane se resistiu?
É normal.
Hoxe poñeredes a proba a forza das vosas damane.
Así saberedes o poder que teñen para descubrir o xeito de utilizalo.
Comecemos.
Traballaremos xuntas,
pero se me avergoñas, lamentaralo.
Verin, a Biblioteca Real de Cairhien é fermosa.
Non imaxinas cantos libros hai.
Veña, cal é o segredo?
Por que necesitas un mapa ogier da cidade?
Non confío en Verin Sedai.
Aínda que Lan o faga.
Seguirei a Tomas.
Non. Nós temos traballo.
Os tres.
Non quero que nos separemos se hai un renegado na cidade.
Dous contra un.
Preocúpame máis Liandrin.
Onde foi?
Estou preocupada, claro.
E xa avisei para que a raíña Galldrian volva axiña.
Por aquí.
Veña por aquí.
Aes Sedai.
É unha honra recibila na casa de Damodred.
Non sei que queres conseguir.
Espero que todo o que perdemos.
Marcha. Non teño nada que dicirche.
Teño unha pregunta.
E espero que me perdoes por preguntar.
Despois de que Ishamael te neutralizase,
pensaches algunha vez,
en todos estes meses,
en rematar con todo?
En suicidarme?
Lin os informes da Torre.
Só houbo dúas mulleres na historia que non o fixeron.
- Outras foron rápidas. - Non o pensei.
Nin por un segundo.
Porque sei que protexer a Rand, guialo,
é o único que importa.
Máis ca min, ca ti, ca calquera cousa.
Iso pensaba eu.
E todo o que fas con Siuan,
pon en risco a Última Batalla,
o destino do mundo.
Que é o que non me conta?
Tes que confiar en alguén nalgún momento, Moiraine.
Non podes facelo soa.
Non podes.
E se non vas confiar en min,
pensei que debería ser ela.
Dis que tiveches coidado.
Cantas veces canalizaches?
Non moitas.
Non á mantenta.
Vas seguir canalizando,
diso estou segurísima.
Non podes evitalo.
E se non aprendes a controlalo, morrerás antes de tolear.
Que opción é esa?
Morrer ou tolear e matar a quen quero?
E se estou canso de ser un estorbo?
Non o es, rapaz.
Es a razón
pola que a Roda xira
ou se desfai en anacos.
Sabes que debe facer a Amyrlin, segundo a lei,
se atopa o Dragón Renacido?
Amansalo?
"Amansalo"? Non!
Como loitas contra o Escuro sen o Poder Único?
As irmás Vermellas igual quererían facelo...
pero temos que encerrarte,
manterte escudado
e que só canalices cando e o que nós queremos.
E cando loitemos na Última Batalla,
ti serás a mellor arma do noso arsenal.
Pero non o xeneral.
Esta non é unha conversa.
Xa tomaches unha decisión.
Xa antes de coñecerme.
Non vivirei encerrado.
Sabes desde hai seis meses o que es,
e non aprendiches nada.
Seis meses!
Ela non che ensinou nada.
Unha soa Aes Sedai podería contigo coma se nada.
Sería moito mellor se foses unha rapaza.
Ben. Bastante forte.
A onda case chega ata nós.
Renna,
que nome lle puxeches á damane?
Deixo que use o seu nome. Egwene.
A ver que pode facer Egwene.
Viches a súa luz, non si?
Ti brillarás máis.
Brillarás tanto
que todas as sul'dam de Falme te verán...
e saberán que es miña.
Este tecido é simple.
Unha explosión de aire.
Móstranos os límites do teu poder.
Non te preocupes.
Non necesito nada de ti para isto.
Ben. Egwene, isto está moi ben.
Egwene?
- Mirade o seu nariz. - E o seu pelo.
Sorteira al'Meara!
Nynaeve.
Es ti.
Como...?
- E Perrin? Está ben? - Escapou.
Grazas á Luz.
Elayne Trakand!
- Herdeira ao trono. - Érguete.
Non a motives.
Son Loial, fillo de Arent, fillo de Halan.
O teu nome encántalle. Veña, non temos tempo.
Viches a Egwene, alarife?
É horrible.
Téñena coma un animal
nas Canceiras, chámanlles.
Onde é iso?
Na vella prisión, nas aforas do palacio.
Temos que ir. Xa.
Non se pode entrar.
Só as sul'dam poden achegarse.
O Gardián da Morte detén a quen
- non é sul'dam. - Ali!
Grazas, alarife.
Vai antes de que nos vexan falar.
Sacarémoste.
Prométocho.
Temos todo o que precisamos.
E logo entras aquí sen dicir nada e poste a tallar sen máis?
Vale. Xenial.
Tes problemas para durmir?
Perdoa?
Eu si.
Déitome e penso en toda a xente do mundo.
No que sofren.
Os universos colapsan cunha soa palabra,
cunha daga.
Hai moita dor.
Vés por sexo ou para asasinarme?
Sexa como for, prefiro que o fagas xa.
En realidade, ningunha.
Teño un agasallo para ti.
A humanidade esqueceu moitas cousas,
pero non todo era tecnoloxía.
Este té móstrache cousas.
Déixache ver as vidas pasadas.
Todas as persoas que fuches.
Moitas versións de ti.
E entre todas elas,
a verdadeira.
A túa alma.
En quince minutos sirve unha taza para ti.
Só unha.
Cres que vou coller algo que ti me dás?
Creo que sempre quixeches saber quen es en realidade, Mat.
Isto mostraracho.
A primeira vez
que o tomei conseguín durmir toda a noite.
Só quince minutos.
Hai alguén na area.
Unha muller.
Ves ben para ser forasteiro.
Moitos non ven nin o que teñen ao lado.
Lévame xunta Jolien.
As feridas eran profundas.
Comezou a infectarse.
Este lugar parecía un bo fogar.
A vida é un soño do que espertamos
antes de volver soñar.
Que fas?
Non.
Vaia merda máis grande.
Malnacido.
Mamá?
Un malnacido coma el.
- Coma el. - Mamá!
Nunca fuches nada.
Sempre estiveches podre.
Coma el.
Es coma el. Coma el.
Coma ela.
- Para! - Coma el.
- Para! - Coma el!
Non! Para.
Para!
Para.
Coma el.
Que entren.
Sóltao, Siuan.
Xa.
Non.
Intentámolo da túa forma
e case perdemos todo.
As leis da Torre impuxéronse hai 3000 anos.
É hora de obedecelas.
- Non acordamos isto... - Amansarano.
Non mentras eu estea aquí.
Tes inimigos na Torre.
Estás segura do teu poder?
Tiñamos unha función.
Eu tiña que atopar o Dragón
e ti preparar a Torre para que o apoiasen.
Ou esqueciches aquel día?
Claro que non.
Pero tiñas que estar con el
e escudalo se comezaba a tolear.
E aquí estás...
neutralizada.
Non podes controlalo.
Non podes guialo.
Sabes que pasaría
se un dos renegados o atrapa?
Está tan pouco preparado coma cando o atopaches.
Descoidaches o destino do mundo...
por orgullo.
Mañá, cando volva a raíña Galldrian,
diremos que el é o Dragón,
aquí en Cairhien.
Teremos connosco 14 irmás para que vexan que está controlado.
Prepararémolo para o que vai vir.
Que me pasa?
Escudáronte do Poder Único.
Sinto...
Coma se perdeses o que eras e todo o que poderías ser?
Tranquilo, é temporal.
Ten que canalizar para escudarte,
pero volverás ser ti cando pare.
Siuan dixo que marchabas.
Onde ías?
A Falme.
Egwene está alí. Tena Ishamael.
Lanfear ensinoucho nos soños?
Xa sei que queren que vaia.
Pero por que a Falme?
O Dragón debe proclamarse alí.
"Escrito no ceo con lume."
Queren que saiban quen son...
antes de matarme.
Pero se me queren en Falme,
seguro que non queren que sexa prisioneiro da Sede Amyrlin.
Se esperas a Moiraine, síntoo...
Non vin por Moiraine Sedai e estou cansa de esperar.
Déixanos, madre.
Por favor.
Temos unha convidada.
Son asuntos reais.
Marcha xa.
Lembro cando era así de nova.
Tes o seu ollar, sabíalo?
Para que viñeches, Aes Sedai?
Para dar unha orde.
Que quere o noso mestre?
Elimínaa do xogo.
É miña tía.
Xusto. Non estará preparada para isto.
Faino hoxe.
Está nunha cela no palacio.
E se túa nai sospeita algo,
encárgate dela tamén.
Tranquilo.
Veña.
Tranquilo.
Coma ela.
Coma el.
Agora velo, non si?
Vivimos estas vidas,
intentámolo seguido,
pero para que?
A Roda xira e a xente sofre.
É un feito sinxelo.
E aínda podendo reencarnarnos,
volvemos,
unha vez...
e outra vez.
Eu o que quero...
é pechar os ollos un día
e non ter que volver abrilos.
Como?
Nin sequera saíches da cidade.
Necesito axuda.
A Amyrlin tenme nunha cela no Palacio do Sol.
Xa o sei.
Podes sacarme?
Non está Moiraine aí?
Seguro que pode facer algo.
Igual si. Igual non te necesito.
Gústame cando intentas manipularme.
Podes sacarme ou non, Lanfear?
Por aí.
Que dixo?
Está a Filla da Noite no noso mundo?
Renegados.
O Dragón.
Boto de menos a granxa.
E ata as túas curmás.
Veña,
pensabas que loitariamos na Última Batalla
contra uns gatiños?
Ofreceríache xogar, pero este é un xogo de cabaleiros.
Dille á túa ama que sigo esperando o que me prometeu.
Ou podes atravesarme coa túa espada
e afórraslle o traballo.
Podo facer algo mellor.
Ves os tecidos dos homes.
Que ves cando miras a Moiraine?
Unha muller
desesperada e soa
que deu a súa vida por algo que non chega a comprender.
Levas medio ano aquí e segues tolo?
A loucura é esperar unha resposta do home que axudaches a encerrar.
Hai tecidos nela.
Dun home.
Milleiros de fíos,
todos xuntos, mantéñense no sitio,
pero non canalizan neles.
Como é posible?
Non o sei. É coma se...
Hai un incendio.
En Extramuros.
A chave?
Non esquecín o de Kerene e Stepin.
Terás a chave
cando volvas para a Torre.
As Marróns desexan estudar un home que canaliza.
Vamos!
Pasaron 300 anos e volvemos ao mesmo.
Entón agora estades a ben?
Sodes amigas?
Cumprín coa miña toh e recuperei o meu ji.
Toh é...
obriga?
Coma o que me debías?
Non é honroso lembrarmo,
pero si.
Eu estábame defendendo
cando a Jolien lle cravaron a espada que a matou.
É culpa miña que morrese.
Esa era a miña toh.
Ese anel significa que estás cunha forasteira?
En certa forma.
E non podes estar con ninguén máis?
Bain decepcionarase.
A Chiad tanto lle ten.
ISTO É... AUGA? COMO?
Falme.
Que cres que pasará cando o poñamos?
Non o sei.
Espero que doia.
Xa vén.
Quédame ben, non si?
Sube as mangas.
Eu... deime conta de por que te resistiches.
É que ninguén che dixo por que estás aquí.
A emperatriz Seanchan ten unha misión,
só unha.
Unir a todas as persoas do planeta na Luz.
Achégase a Última Batalla,
e só poderemos loitar se estamos unidos.
Todos nós.
Incluídas ti e eu.
Renna?
Si, Egwene?
Voute matar.
Miña tía está soa?
Como pediu, meu lord.
E cun sedante no té.
Debería estar durmida xa.
Ben.
Quere que abra, señor?
Pensei que non o farías.
Madre...
Non!
Por que?
Pola Luz, por que?
Fíxeno por nós. Fíxeno por ti, madre.
Polo noso nome.
Por que cres que chegamos tan lonxe, tan axiña, madre?
Vou ser rei.
E ti vas... botalo todo a perder? Por que?
Por ela?
Madre, a Moiraine non lle importas.
Non confía nin lle importa ninguén.
Ela...
marchará de aquí
e non vai pensar en nós.
Seino.
Pero hai dúas cousas
que miña irmá entende mellor ca ninguén.
A diferenza entre o ben e o mal,
e o difícil que pode ser facer o ben.
Madre...
Madre, por favor.
Non llo digas á raíña.
A ninguén.
Xa o fixen.
Non. Madre...
Madre!
Non! Madre!
Madre!
A cidade arde.
A Amyrlin quere que protexas Cairhien.
Pediume que o vixíe eu.
É unha orde, Leane Sedai.
Escudareino eu.
Que ela non se achegue a ti.
Es moi boa coas palabras, irmá.
O Dragón Renacido.
Creo que xa pasaches demasiado tempo en Cairhien, non?
Hai unha porta oculta na cidade.
- É un rumor. - Con algo de verdade.
Os ogier tiñan un stedding no centro da cidade,
pero as familias de Cairhien construíron ao seu redor.
Aquí.
Onde o vas levar?
A Falme. Punta de Toman.
"Proclamarase na Punta de Toman,
escrito no ceo con lume."
Vas proclamalo como o Dragón Renacido?
A Roda tece.
Bo traballo. Levámolo nós ata a porta.
Mirade que non nos sigan.
Xa non estás soa nisto, irmá.
Pero tes que apurar. A cidade non é segura.
Espero que pagues a pena, rapaz.
A Luz sexa convosco.
Vamos!
Unídevos a min.
Xa estou aquí.
Quen escuda o rapaz?
Verin Sedai. Ti... enviáchela.
Leva as irmás e curade os feridos.
O rapaz non pode saír.
Debería estar por aquí...
Alí.
Vas ter que canalizar.
- Rómpea se é necesario. - El non o fará.
Abrirala ti.
Faino.
Mira a Moiraine.
Coa Fonte.
- Lan. - Non só cos ollos.
- Que ves? - Non.
Parece unha rede atada.
Iso... é imposible.
Existe unha historia sobre o poder dos renegados,
unha habilidade que se perdou hai tempo,
para atar tecidos e deixalos así.
Nunca o entendín, Moiraine, o que sentías.
Ishamael non te neutralizou.
Un só renegado non pode facelo.
É un escudo e atouno.
E quere dicir...
Que se pode eliminar.
Si.
Que teño que facer?
Non podes desfacer os nós.
Tes que cortalos.
Confío en ti.
Veña.
Córtao.
Síntoo.
Podo sentilo.
Grazas.
Sinto que me levase tanto cumprir o meu deber.
Para!
Pecha a porta, Moiraine.
Agora.
Mentíchesme cando dixeches que te neutralizaran.
Non.
Eu non minto.
Fun moi honesta contigo.
Fallamos, Moiraine.
Fallaches no Ollo do Mundo.
Hai moito en xogo para volver fallar.
Pecha a porta!
Non.
Non quero obrigarte.
Xuraches obedecerme na Vara Xuratoria.
Un xuramento que non se pode romper, e réxeo o Poder Único.
Siuan...
Péchaa!
Siuan...
Moiraine Damodred...
Se me quixeches, non fagas isto.
Ordénoche...
que peches a porta.
Lanfear.
É unha renegada, Siuan. Non.
Non.
Díxenche que se vos vía xuntos, mataríaa.
Se queres que che axude, non a tocarás.
Cada día
paréceste máis a Lews.
Por sorte, unha Amyrlin rota é máis útil ca unha morta.
Moiraine, por favor...
Moiraine.
Subtítulos: Paula Maneiro Torreira
Supervisora creativa: Natalia L. Prieto